VIIENDA KOOSSEISU

OTSUS

Haapsalu,			28. september 2007 nr 
									Eelnõu

Mitteeluruumi võõrandamine otsustuskorras
(Suur-Lossi tn 26-3, Haapsalu)

Suur-Lossi tn  26-3 äriruumide üürnik OÜ Martin Grupp esitas 22.02.2007 linnavalitsusele taotluse, millega soovib osta tema poolt üüritava mitteeluruumi. Kinnisvarabüroo Arco Vara hindamisakti alusel on kinnistu hind 04.04.2007 seisuga 720 000 krooni. Arvestades linna äritegevuse keskkonna säilimist ja parandamist ning eesmärgiga säilitada traditsiooniline äritegevus vanalinnas ja linnavalitsuse ettepaneku ning juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1.	Müüa üürnikule äriruumi üürilepinguga koormatud korteriomand asukohaga Suur-Lossi 26-3, Haapsalu, Läänemaa (kinnistu andmed: katastriüksuse nr 18301:006:0018, katastriüksuse pindalaga 1448 m2, maa sihtotstarbega väikeelamumaa ja maa maksustamishinnaga 155 840 Eesti krooni) alljärgnevalt:

1.1 904/2274 mõttelist osa maatükist ja ehitistest ning reaalosana mitteeluruum nr 3 üldpindalaga 90,4 m2 (kinnistusregistriosa nr 2356932), hinnaga 720 000 (seitsesada kakskümmend tuhat) Eesti krooni Osaühingule Martin Grupp (registrinumber 11240180, postiaadress Pärnu mnt 110-65, 11313 Tallinn).

2. Korteriomandi ostuhind Eesti kroonides tuleb punktides 1.1 nimetatud Ostjal tasuda ja kanda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjal sõlmida 6 (kuue) kuu jooksul otsuse Ostjale teatavakstegemisest, s.t 6 (kuue) kuu jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuse p 1.1 nimetatud Ostja poolt kuulub otsus Haapsalu Linnavolikogu poolt osaliselt või tervikuna kehtetuks tunnistamisele vastava otsuse tegemise teel.

3.	Notaritasu korteriomandi ostu-müügilepingu vormistamise eest maksavad korteriomandi Ostja.

4.	Volitada Haapsalu linna nimel ostu-müügilepingule alla kirjutama linnapea Ingrid Danilov.

5.	Linnavolikogu kantseleil teha otsus teatavaks Ostjale koopia väljastamisega posti teel tähtkirjaga.

6.	Otsus jõustub teatavakstegemisest.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Mitteeluruumi võõrandamine otsustuskorras (Suur-Lossi tn 26-3, Haapsalu)“

Nimetatud mitteeluruumis tegutseb käesoleval ajal Viigi kauplus. Taotleja on omandanud ka üle tee asuva kinnistu, kus tegutseb Viigi kohvik. Võttes arvesse, et Suur-Lossi 26 hoone vajab edaspidi suurjoonelisi investeeringuid on linnavalitsus asunud seisukohale, et müügiprotsess on otstarbekas nii hoone edasise majandamise seisukohalt kui ka üleüldise äritegevuse jätkamise soodustamisena vanalinna piirkonnas.

Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea